மாடு தேசிய அரசியலின் மையமாக மாறி இருக்கிறது.பசு இந்துக்களின் புனித சின்னம் என்று வாதிடும் இந்துத்துவாவினர் இப்போது ஒட்டு மொத்த மாட்டையும் குத்தகைக்கு எடுத்து விட்டனர்.மாட்டை இறைச்சிக்காக அறுக்க நேரடி தடைவிதிக்காமல் கொள்ளைப்புறமாக பூட்டுப்போடும் வேலையாக சந்தைகளில் இறைச்சிக்காக மாடுகளை விற்கவும் இறை வழிபாட்டுக்காக விலங்குகளை அறுக்கவும் தடை விதிப்பதற்கு அறிவிப்பாணை ஒன்றை மே 23 ஆம் நாள் வெளியிட்டது.
நாங்கள் மாட்டுக்கறியையோ அதனை வெட்டும் இடங்களையோ தடை செய்யமாட்டோம் என பாஜக மாநில தலைவர் அறிவித்திருக்கிறார். மாறாக நாங்கள் ஆட்சிக்கு வந்தால் இறைச்சி விலையை குறிப்பாக மாட்டு இறைச்சி விலையை குறைப்போம் என அந்த பாஜக தலைவர் அறிவித்திருந்தார். இவ்வாறு சொன்னவர் மேகாலயா மாநில பாரதிய ஜனதா கட்சியின் தலைவர் பெர்னார்டு மராக் ஆவர்.
பிரதமர் மோடி அமீரகம் செல்லும்போது தனது சொந்த ஊர் காரரான குஜராத்தியுமான மரக்கறி சமையல்காரரை சஞ்சீவ் கபூரை உடன் அழைத்து குஜராத்தின் சுத்த பத்தமான சைவ உணவு அவருக்கு வழங்கப்பட்டது என வெளியுறவுத்துறை செய்தி தொடர்பாளர் விகாஸ் ஸ்வரூப் தனது ட்வீட்டர் பக்கத்தில் பெருமிதப்பட்டுக்கொண்டார். அமீரகம் சென்றும் கூட சைவ உணவை அருந்திய பிரதமரின் செயலைக்கண்டு அவருக்கு பெருமை தாங்க முடியவில்லை போலும்.